Motervelas katedrāle
Dievmātes palīdzības katedrāles baznīca (angļu: The Cathedral Church of Our Lady of Good Aid) jeb Motervelas katedrāle (angļu: Motherwell Cathedral) ir Romas katoļu katedrāle, kas atrodas Skotijas pilsētā Motervelā. 1900. gadā uzceltais dievnams ir 1947. gadā dibinātās Motervelas diecēzes galvenā baznīca. Baznīcas ietilpība ir 1000 sēdvietu. Dievnama projekta autors ir baznīcu arhitektūras uzņēmums Pugin & Pugin.